“Oʻzbekenergo” davlat-aksiyadorlik kompaniyasi faoliyatini takomillashtirish va isteʼmol qilinayotgan elektr energiyasi uchun hisob-kitoblar intizomini mustahkamlashga doir qoʻshimcha chora-tadbirlar toʻgʻrisida
(resolution, 2020-03-19)

Elektr energiyasidan oqilona va samarali foydalanilishini taʼminlash, toʻlov intizomini mustahkamlash hamda isteʼmol qilinayotgan elektr energiyasi uchun hisob-kitoblar mexanizmini takomillashtirish, elektr energiyasidan foydalanish qoidalariga rioya etilishi yuzasidan “Oʻzbekenergo” davlat-aksiyadorlik kompaniyasi xodimlari va isteʼmolchilarning masʼuliyatini oshirish maqsadida Vazirlar Mahkamasi qaror qiladi: 1. Xalqaro moliyaviy institutlarning moliyaviy koʻmagida 2012—2017-yillarda Toshkent shahrida, Buxoro, Jizzax, Samarqand, Sirdaryo va Toshkent viloyatlarida yuridik va jismoniy shaxslarga 1-ilovaga* muvofiq elektr energiyasini hisobga olishning zamonaviy elektron priborlarini oʻrnatgan holda Elektr energiyasi isteʼmolini nazorat qilish va hisobga olishning avtomatlashtirilgan tizimini joriy etish loyihalari amalga oshirilayotganligi maʼlumot uchun qabul qilinsin. 2. Quyidagi tartib belgilansin, unga koʻra: isteʼmolchilar — yuridik va jismoniy shaxslardagi elektr energiyasini hisobga olishning mavjud priborlarini almashtirish va zamonaviy elektron priborlarni va apparat komplekslarini oʻrnatish “Oʻzbekenergo” davlat-aksiyadorlik kompaniyasining oʻz mablagʻlari va jalb etilgan mablagʻlari hisobiga amalga oshiriladi; yuridik shaxslarning belgilangan talablarga muvofiq boʻlmagan mavjud oʻlchov transformatorlarini almashtirish va modernizatsiyalash ularning oʻz mablagʻlari hisobiga amalga oshiriladi. 3. “Oʻzbekenergo” davlat-aksiyadorlik kompaniyasi Oʻzbekiston Respublikasi Iqtisodiyot vazirligi, Moliya vazirligi hamda boshqa manfaatdor vazirliklar va idoralar bilan birgalikda respublika hududlari boʻyicha, birinchi navbatda Toshkent shahrida, asbob-uskunalarning, dasturiy komplekslarning, joriy etilayotgan tizimlarning oʻzaro muvofiqligini va uzatilayotgan maʼlumotlarni birxillashtirishni taʼminlovchi yagona texnik talablarni belgilagan holda, Elektr energiyasi isteʼmolini nazorat qilish va hisobga olishning avtomatlashtirilgan tizimini joriy etish loyihalarini amalga oshirishni jadallashtirish va moliyalashtirish manbalari yuzasidan bir oy muddatda Oʻzbekiston Respublikasi Vazirlar Mahkamasiga takliflar kiritsin. 4. Belgilab quyilsinki, Elektr energiyasi isteʼmolini nazorat qilish va hisobga olishning avtomatlashtirilgan tizimi joriy etilgan hududiy elektr tarmoqlari korxonalarida va elektr taʼminoti korxonalarida, shu jumladan boʻlinish va uchastkalar oʻrtasidagi chegaralarda: har oy yakunlari boʻyicha elektr energiyasini berish-qabul qilish dalolatnomalari rasmiylashtiriladi, ular tegishli rahbarlar va mansabdor shaxslar tomonidan imzolanadi; rahbarlar va tegishli mansabdor shaxslar olingan elektr energiyasi qiymatining haqi toʻlanishini taʼminlash yuzasidan qonun hujjatlarida belgilangan tartibda shaxsan javob beradilar. 5. “Oʻzbekenergo” davlat-aksiyadorlik kompaniyasi, elektr energiyasini sotish masalalari uchun masʼul boʻlgan tarkibiy boʻlinmalar, shuningdek tashkilotlar — elektr energiyasi isteʼmolchilari rahbarlari zimmasiga elektr taʼminoti shartnomalarining oʻz vaqtida tuzilishi, elektr energiyasi uchun belgilangan muddatlarda hisob-kitob qilinishi, muddati oʻtkazib yuborilgan debitorlik qarzlarining paydo boʻlishiga yoʻl qoʻyilmasligi yuzasidan shaxsiy masʼuliyat yuklansin. 7. “Oʻzbekenergo” davlat-aksiyadorlik kompaniyasi Elektr energetikada nazorat boʻyicha davlat inspeksiyasi, boshqa manfaatdor idoralar va xoʻjalik yurituvchi subyektlar bilan birgalikda: 35 kV va undan yuqori quvvatli elektr tarmoqlarida hisobga olishning oʻlchov priborlari va tizimlarini tekshirish va sertifikatlash boʻyicha koʻchma laboratoriyalar tashkil etish va ularni jihozlash yuzasidan zarur chora-tadbirlar koʻrsin; xoʻjalik yurituvchi subyektlarda oʻrnatilgan oʻlchov transformatorlari va uskunalarini modernizatsiyalash reja-jadvalini bir oy muddatda tasdiqlasin; ishlarning yakunlari boʻyicha 2013-yil 25-noyabrgacha boʻlgan muddatda, moliyalashtirishning aniq manbalarini belgilagan holda, taqsimlash tarmoqlarini modernizatsiyalash va rekonstruksiya qilish dasturi loyihasini Oʻzbekiston Respublikasi Vazirlar Mahkamasiga kiritsin. 8. “Oʻzbekenergo” davlat-aksiyadorlik kompaniyasi xizmat koʻrsatuvchi tijorat banklari va “Oʻzbekiston pochtasi” ochiq aksiyadorlik jamiyati bilan birgalikda tashkilotlar va aholidan elektr energiyasi uchun toʻlov hisobiga tushadigan pul mablagʻlarining real vaqt rejimida hisobga olinishini taʼminlaydigan dasturiy taʼminotni va zarur texnik vositalarni 2013-yil 1-dekabrgacha boʻlgan muddatda joriy etsin. 9. Oʻzbekiston Respublikasi Hukumatining 2-ilovaga muvofiq ayrim qarorlariga oʻzgartirish va qoʻshimchalar kiritilsin. “Oʻzbekenergo” davlat-aksiyadorlik kompaniyasi, Elektr energetikada nazorat boʻyicha davlat inspeksiyasi Oʻzbekiston Respublikasi Adliya vazirligi hamda boshqa manfaatdor vazirliklar va idoralar bilan birgalikda bir oy muddatda idoraviy normativ-huquqiy hujjatlarni ushbu qarorga muvofiqlashtirsinlar. 10. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Gʻ.I. Ibragimov zimmasiga yuklansin. 2. Vazirlar Mahkamasining “Elektr energiyasidan foydalanganlik uchun hisob-kitob qilish mexanizmini tubdan takomillashtirish chora-tadbirlari toʻgʻrisida” 2004-yil 1-noyabrdagi 511-son qarorida (Oʻzbekiston Respublikasi QT, 2004-y., 11-son, 103-modda): a) 3-bandning ikkinchi xatboshi quyidagi tahrirda bayon qilinsin: “elektr taʼminoti shartnomalari tuzmagan va shartnomada nazarda tutilgan majburiy toʻlovni oldindan toʻlamagan”; b) 2-ilovada: 6-band quyidagi tahrirda bayon qilinsin: “6. Elektr energiyasini isteʼmolchilarning barcha toifalariga har oyda yetkazib berish ular tomonidan elektr taʼminoti shartnomasiga muvofiq navbatdagi oy uchun nazarda tutilgan elektr energiyasi hajmi qiymatining kamida 50 foizi uchun haq avans tariqasida toʻlangandan keyin amalga oshiriladi. Isteʼmolchida elektr energiyasi (quvvat) uchun haq toʻlash boʻyicha, shuningdek jarima sanksiyalari, reaktiv energiya va quvvatlarni qoplash uchun tariflarga ustamalar, noqonuniy foydalanilgan elektr energiyasi va penyalar boʻyicha qarzdorlik mavjud boʻlganda ular tomonidan avans tariqasida toʻlangan mablagʻlar qarzdorlikni qoplash uchun yoʻnaltiriladi va avans toʻlovi sifatida hisobga olinmaydi. Elektr taʼminoti shartnomasida buyurtma berilgan elektr energiyasi hajmi isteʼmolchining aybi bilan isteʼmol qilinmagan taqdirda avans tariqasida toʻlangan mablagʻlar qaytarilmaydi, lekin elektr energiyasi uchun keyingi hisob-kitoblarda hisobga olinadi”; 17-band quyidagi tahrirda bayon qilinsin: “17. Elektr energiyasining sifati, shuningdek isteʼmolchilar tomonidan reaktiv energiya va quvvatlarning isteʼmoli va generatsiyasi uchun elektr energiyasi uchun tariflarga chegirmalar va ustamalar Elektr energiyasidan foydalanish qoidalariga muvofiq hisoblanadi”; 20-bandda: “v” kichik band quyidagi tahrirda bayon qilinsin: “v) hisob-kitob qilish davrida yetkazib berilgan elektr energiyasi (quvvati) uchun toʻlovni, solingan jarima sanksiyalarini, penyalarni, qoʻllanilgan ustamalar va qayta hisob-kitoblarni toʻlash uchun hujjatlar paketini qonun hujjatlarida belgilangan tartibda xizmat koʻrsatuvchi bankka taqdim etadi”; “g” kichik banddagi “5a-ilovaga” soʻzi “6-ilovaga” soʻzi bilan almashtirilsin; quyidagi mazmundagi “e” kichik band qoʻshilsin: “e) hisob-kitob davrida isteʼmolchilarga yetkazib berilgan hamda hududiy elektr tarmoqlari korxonasi tomonidan ushbu davrda qabul qilingan elektr energiyasi hajmi, shu jumladan texnologik xarajatlar amaldagi koʻrsatkichlarining normativdagidan ortiq boʻlishi natijasida paydo boʻlgan tafovutining buxgalteriya hisobini, 7—9-ilovalarga muvofiq shakllar boʻyicha hisobotlarni rasmiylashtirgan holda, yuritadi”; 21-band quyidagi tahrirda bayon qilinsin: “21. Yuqorida koʻrsatib oʻtilgan birlamchi hujjatlar va aylanma vedomost asosida hududiy elektr tarmoqlari korxonasi har oyda, “Oʻzbekenergo” davlat-aksiyadorlik kompaniyasi tomonidan belgilangan muddatlarda (bir oy uchun, yil choragi uchun, yil uchun) ortib boruvchi yakun bilan tovar mahsulot va asosiy faoliyat boʻyicha boshqa daromadlar balansini tuzadi (ushbu Nizomga 10-ilova). Tovar mahsulot va asosiy faoliyat boʻyicha boshqa daromadlar balansida har qaysi oyning boshi va oxiridagi aylanmalar (taqdim etish va toʻlash) hamda saldo qoldiqlari aks ettiriladi”; 22-band chiqarib tashlansin; 23-band 22-band deb hisoblansin; v) 5—7-ilovalar quyidagi mazmundagi 5—10-ilovalar bilan almashtirilsin: Toʻldirish tartibi: “toʻlangan” ustunlari — bank koʻchirmalari, avizo va boshqa toʻlov turlari boʻyicha pul tushumi; “hisobdan chiqarilgan” ustunlari — mavjud hujjatlar — sud qarori, korxona boʻyicha buyruq asosida hisobdan chiqarilgan kVt.soat va summa koʻrsatiladi. 3. Vazirlar Mahkamasining “Elektr energiyasi isteʼmolini hisobga olish va nazorat qilish tizimini takomillashtirishga doir qoʻshimcha chora-tadbirlar toʻgʻrisida” 2009-yil 5-iyundagi 150-son qarorida: a) 2-band va 1 — 3-ilovalar oʻz kuchini yoʻqotgan deb hisoblansin; b) 3-band quyidagi tahrirda bayon qilinsin: “3. “Oʻzbekenergo” davlat-aksiyadorlik kompaniyasi Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, vazirliklar va idoralar, shuningdek boshqa manfaatdor tashkilotlar bilan birgalikda har yili aniq muddatlarini, moliyalashtirish manbalarini va masʼul shaxslarni koʻrsatgan holda, elektr energiyasini hisobga olishning elektron priborlari va apparat komplekslarini joriy etishning hududiy hamda tarmoq jadvallarini ishlab chiqsin va tasdiqlasin”; v) 5-bandning ikkinchi va uchinchi xatboshi oʻz kuchini yoʻqotgan deb hisoblansin; g) 8-bandning oltinchi xatboshidagi “2012” raqamlari “2019” raqamlari bilan almashtirilsin. 4. Vazirlar Mahkamasining 2009-yil 22-avgustdagi 245-son qarori (Oʻzbekiston Respublikasi QT, 2009-y., 8-son, 64-modda) bilan tasdiqlangan Elektr energiyasidan foydalanish qoidalarida: a) 2-bandga quyidagi mazmundagi oʻttizinchi, oʻttiz birinchi, oʻttiz ikkinchi xatboshilar qoʻshilsin: “elektr energiyasini hisobga olishni nazorat qilish priborini ulash sxemasini tekshirish” (tekshirish) — hududiy elektr tarmoqlari korxonasi tomonidan vakil qilingan shaxs tomonidan ayni bir vaqtda belgilangan namunadagi dalolatnoma rasmiylashtirilgan, keyinchalik axborot dasturiy kompleksining tegishli reyestriga kiritilgan holda instrumental usul bilan hisobga olishni nazorat qilish pribori ulanishi sxemasining toʻgʻriligi, isteʼmolchining oʻlchov transformatorlari tekshirilishi; hisobga olishni nazorat qilish priboridagi koʻrsatkichlarni nazorat tartibida tekshirish (aylanib chiqish) — hududiy elektr tarmoqlari korxonasi tomonidan vakil qilingan shaxs tomonidan isteʼmolchilarning hisobga olishni nazorat qilish priborlaridan elektr energiyasi (quvvati)ning haqiqiy sarfi koʻrsatkichlarini olish, ularning holatini, “Oʻzstandart” agentligi va hududiy elektr tarmoqlari korxonasi plombalarining butligini, ulash sxemalarini koʻzdan kechirish; qoʻymaslik — hududiy elektr tarmoqlari korxonasi tomonidan vakil qilingan shaxslarni isteʼmolchi tomonidan hisobga olishni nazorat qilish pribori ulanishi, oʻlchov transformatorlari sxemalarining toʻgʻriligini tekshirish, shuningdek hisobga olishni nazorat qilish pribori koʻrsatkichlarini nazorat tartibida tekshirish uchun yozib olishning cheklanishi”; b) 4-bandda: ikkinchi xatboshiga quyidagi mazmundagi jumla qoʻshilsin: “Isteʼmolchi tomonidan hududiy elektr tarmoqlari korxonasiga belgilangan shakl boʻyicha chopar orqali yoki faksimil aloqa yoxud elektron pochta aloqasi orqali taqdim etilgan elektr energiyasi va quvvati sarfi toʻgʻrisidagi hisobot ham isteʼmol qilingan elektr energiyasi va quvvatining amaldagi hajmini aniqlash uchun asos boʻlib xizmat qilishi mumkin”; uchinchi xatboshi quyidagi tahrirda bayon qilinsin: “Elektr energiyasini isteʼmol qilishni hisobga olish va nazorat qilishning avtomatlashtirilgan tizimi joriy etilishiga qarab isteʼmolchilarning hisobga olishni nazorat qilish priborlari koʻrsatkichlarini yozib olish avtomatlashtirilgan tizimning texnik parametrlariga muvofiq, biroq bir oyda kamida bir marta yoki isteʼmolchining buyurtmasi boʻyicha amalga oshiriladi”; v) 5-bandning uchinchi xatboshi quyidagi tahrirda bayon qilinsin: “Bunda tarif oʻzgargan taqdirda, isteʼmolchi elektr energiyasining (aktiv, reaktiv energiya ham shu jumlaga kiradi) va quvvatning avans bilan toʻlangan hajmi uchun, biroq toʻlov kunidan boshlab keyingi 12 oydan ortiq boʻlmagan vaqtda qoʻshimcha toʻlovlar toʻlashdan ozod etiladi”; g) 8-bandga quyidagi mazmundagi xatboshilar qoʻshilsin: “Elektr energiyasi isteʼmolchilari (aholidan tashqari) 1-sentabrgacha choraklar boʻyicha boʻlib ishlagan holda kelgusi yilga elektr energiyasi isteʼmolining prognozlashtirilayotgan miqdori toʻgʻrisida hududiy elektr tarmoqlari korxonasiga yoki isteʼmolchining elektr qurilmalari elektr tarmoqlariga ulangan uning boʻlinmasiga buyurtmanoma beradi. Qoraqalpogʻiston Respublikasi Vazirlar Kengashi, viloyatlar va Toshkent shahar aholisi tomonidan elektr energiyasi isteʼmoli prognozini hududiy elektr tarmoqlari korxonasi aholi oʻsishini, uy-joy qurilishini hisobga olgan holda har bir maishiy isteʼmolchi bilan tuzilgan elektr taʼminoti shartnomalari asosida belgilaydi. Elektroenergetika obyektlarining tarmoq ichki elektr energiyasi isteʼmoli prognozi (elektr energiyasi ishlab chiqaruvchi korxonalarning oʻz va ishlab chiqarish ehtiyojlari, belgilangan tartibda tasdiqlangan elektr energiyasini elektr tarmogʻi xoʻjaligi obyektlari boʻyicha uzatishga elektr energiyasining texnologik sarfi) joriy yilning 1-oktabrigacha umumlashtiriladi hamda elektr energiyasi ishlab chiqarish va isteʼmol qilish balansi tarkibiga kiritiladi. Elektr energiyasini ishlab chiqaruvchi korxona har yili 1-oktabrgacha “Oʻzbekenergo” davlat-aksiyadorlik kompaniyasiga egalik qilinayotgan quvvat va kelgusi yilga elektr energiyasi ishlab chiqarish prognozi toʻgʻrisida maʼlum qiladi. “Oʻzbekenergo” davlat-aksiyadorlik kompaniyasi choraklar boʻyicha boʻlib chiqqan holda kelgusi yilga elektr energiyasi ehtiyojining prognozini shakllantiradi va joriy yilning 15-oktabrigacha uni Oʻzbekiston Respublikasi Iqtisodiyot vazirligiga taqdim etadi, shuningdek belgilangan muddatda hududiy elektr tarmoqlari korxonalariga Oʻzbekiston Respublikasi Vazirlar Mahkamasi tomonidan tasdiqlangan elektr energiyasi ishlab chiqarish va isteʼmol qilish balansiga muvofiq koʻrib chiqilayotgan yil uchun choraklarga boʻlgan holda ularning elektr energiyasi yillik resurslarini yetkazadi”; d) 17-bandda “Maʼmuriy kodeksiga” soʻzlari “Oʻzbekiston Respublikasi Maʼmuriy javobgarlik toʻgʻrisidagi kodeksiga” soʻzlari bilan almashtirilsin; e) 45-band quyidagi tahrirda bayon qilinsin: “Hisobga olish priborlari, shuningdek hududiy elektr tarmoqlari korxonasi bilan isteʼmolchilarning hisob-kitob qilishiga moʻljallangan elektr energiyasi va quvvatini hisobga olishning boshqa vositalari hududiy elektr tarmoqlari korxonasining mablagʻlari hisobiga sotib olinadi, davlat qiyoslashidan oʻtkaziladi, roʻyxatdan oʻtkaziladi, plombalanadi va oʻrnatiladi”; j) 46-band quyidagi tahrirda bayon qilinsin: “Hisobga olish (tok va kuchlanishni oʻlchash transformatorlarining ishdan chiqishi, shuningdek ikkilamchi kommutatsiya, hisobga olish priborlarining shikastlanishi va ularning yoʻqolishi) isteʼmolchining aybi bilan buzilgan taqdirda hisobga olishni nazorat qilish priborlarini va ularga tegishli asbob-uskunalarni almashtirish, taʼmirlash, davlat qiyoslashidan oʻtkazish va oʻrnatish ular qiymati va koʻrsatilgan xizmatlar uchun isteʼmolchi tomonidan haq toʻlangan holda , hududiy elektr tarmoqlari korxonasi tomonidan amalga oshiriladi”; z) 47-band quyidagi tahrirda bayon qilinsin: “47. Hisobga olishni nazorat qilish priborlarining, shu jumladan ularga oʻrnatilgan plombalarning saqlanishi va butunligi uchun javobgarlik koʻrsatib oʻtilgan hisobga olish priborlari binosida oʻrnatilgan tashkilotga yuklanadi. Elektr energiyasi isteʼmolini nazorat qilish va hisobga olish avtomatlashtirilgan tizimining oʻlchov transformatorlari, ikkilamchi xalqalari va aloqa liniyalarining saqlanishi va texnik holati uchun elektr qurilmasi balansida boʻlgan tashkilot javob beradi. Shartnoma boʻyicha elektr energiyasidan maishiy isteʼmol uchun foydalanuvchi isteʼmolchi sifatida jismoniy shaxs ish koʻrgan taqdirda, elektr tarmoqlarining, shuningdek elektr energiyasi isteʼmolini hisobga olish priborlarining zarur texnik holatini va xavfsizligini taʼminlash majburiyati hududiy elektr tarmoqlari korxonasiga yuklanadi, ushbu Qoidalarda belgilangan holatlar bundan mustasno”; i) 48-bandda: quyidagi mazmundagi toʻrtinchi xatboshi qoʻshilsin: “Hisobga olishni nazorat qilish priborlari va oʻlchov transformatorlarini birlamchi qiyoslashdan oʻtkazish ular oʻrnatilgunga qadar hududiy elektr tarmoqlari korxonasi mablagʻlari hisobiga “Oʻzstandart” agentligi tomonidan amalga oshiriladi”; toʻrtinchi xatboshi beshinchi xatboshi deb hisoblansin va quyidagi tahrirda bayon qilinsin: “Hisobga olish priborlarini va oʻlchash transformatorlarini vaqti-vaqti bilan qiyoslashdan oʻtkazish koʻrsatilgan xizmatlar qiymati isteʼmolchi tomonidan toʻlangan holda “Oʻzstandart” agentligi tomonidan belgilangan muddatlarda hududiy elektr tarmoqlari korxonasi hisobiga amalga oshiriladi.”; k) 49-band quyidagi tahrirda bayon qilinsin: “49. Hududiy elektr tarmoqlari korxonasining vakillari oʻzlarida tegishli amal qilish muddati koʻrsatilgan, oʻzlarining nomi yozilgan guvohnomasi boʻlgan taqdirda, sutkaning istalgan vaqtida, priborning koʻrsatkichlarini yozib olish va koʻrikdan oʻtkazish uchun isteʼmolchilarning (maishiy isteʼmolchilardan tashqari) elektr energiyasini hisobga olish priborlari va sxemalarini toʻsqinliksiz borib koʻrish huquqiga egadirlar”; quyidagi mazmundagi xatboshi qoʻshilsin: “Hududiy elektr tarmoqlari korxonasi vakilining elektr energiyasini hisobga olish priborlariga qoʻyilmasligi belgilangan namunadagi dalolatnoma bilan rasmiylashtiriladi, u hududiy elektr tarmoqlari korxonasining vakillari, isteʼmolchi yoki oʻzga jalb etilgan shaxslar tomonidan imzolanadi. Oʻzga jalb etilgan shaxslar boʻlmaganda va isteʼmolchi imzolashni rad etganda dalolatnomaga isteʼmolchi tanishganligi toʻgʻrisida belgi qoʻyiladi va elektr tarmoqlaridan uzib qoʻyiladi”; l) 50-band quyidagi tahrirda bayon qilinsin: “50. Hisobga olishni nazorat qilish priborlarini va hisobga olishni nazorat qilish priborlari bilan birgalikda foydalaniladigan oʻlchov transformatorlarini boshqa joyga oʻrnatish va almashtirish, xizmatlarga isteʼmolchilar tomonidan haq toʻlangan holda, hududiy elektr tarmoqlari korxonasi tomonidan amalga oshiriladi. Hisobga olishni nazorat qilish priborlarini oʻlchov transformatorlarini oʻzboshimchalik bilan boshqa joyga oʻrnatish va (yoki) almashtirish holatlari aniqlangan taqdirda hududiy elektr tarmoqlari korxonasi isteʼmolchini elektr tarmogʻidan uzib qoʻyadi va ushbu Qoidalarning 63 yoki 120-bandlariga muvofiq qayta hisob-kitob qiladi”; m) 51-band quyidagi tahrirda bayon qilinsin: “51. Elektr energiyasini hisobga olish sxemasini oʻzgartirish yoki uning buzilishi bilan bogʻliq boʻlgan har qanday ishlar faqat isteʼmolchining vakili ishtirokida yoki ishlar boshlangunga qadar bajariladigan ishlar toʻgʻrisida uning yozma bildirishnomasidan soʻng hududiy elektr tarmoqlari korxonasi tomonidan amalga oshiriladi. Ishlarni bajarish davrida elektr energiyasi hisobi hududiy elektr tarmoqlari korxonasi bilan kelishilgan vaqtinchalik sxemalar yoki hisob-kitoblar boʻyicha amalga oshirilishi mumkin”; n) 52-bandga quyidagi mazmundagi xatboshi qoʻshilsin: “Elektr energiyasining barcha isteʼmolchilari (maishiy isteʼmolchilardan tashqari) hududiy elektr tarmoqlari korxonalari bilan birgalikda har oyda, hisob-kitob davri tamom boʻlgandan keyin besh kun mobaynida, foydalanilgan elektr energiyasi uchun oʻzaro hisob-kitoblarning taqqoslash dalolatnomasini tuzishlari shart”; o) 53-bandga quyidagi mazmundagi xatboshi qoʻshilsin: “Hududiy elektr tarmoqlari korxonasi bilan elektr taʼminoti shartnomasi tuzilgandan keyin isteʼmolchining aybi bilan isteʼmolchini tegishli boʻlmagan tarif guruhiga kiritish holati aniqlangan taqdirda shartnoma tuzilgan paytdan boshlab elektr taʼminotining butun davri uchun, biroq daʼvo muddatidan ortiq emas, foydalanilgan elektr energiyasi uchun qayta hisob-kitob qilish”; p) 57-band quyidagi tahrirda bayon qilinsin: “57. Elektr energiyasi (quvvati) uchun haq toʻlash hududiy elektr tarmoqlari korxonasi yoki isteʼmolchining oʻzi tomonidan yoziladigan toʻlov hujjatlari boʻyicha, elektr taʼminoti shartnomasiga muvofiq amalga oshiriladi”; r) 60-band quyidagi tahrirda bayon qilinsin: “60. Hisobga olishni nazorat qilish priborlari koʻrsatkichlari yozib olinmagan yoki elektr energiyasi va quvvati sarfi toʻgʻrisidagi hisobot shartnomada belgilangan muddatda isteʼmolchi tomonidan taqdim etilmagan taqdirda hududiy elektr tarmoqlari korxonasi tomonidan elektr energiyasini (shu jumladan aktiv va reaktiv energiyani) va quvvatini isteʼmol qilishning shartnomaviy miqdori boʻyicha yoki oʻtgan davr uchun elektr energiyasi va quvvati isteʼmol qilishning oʻrtacha amaldagi miqdori toʻgʻrisidagi maʼlumotlar asosida hisob-kitob qilinadi. Bunda hisobga olishning nazorat qilish priborlari koʻrsatkichlari nazorat tartibida yozib olingandan keyin amalda isteʼmol qilingan elektr energiyasi va quvvati uchun qayta hisob-kitob qilinadi, bu isteʼmolchi yoki uning vakilining ishtirokida yoxud ishtirokisiz, belgilangan tartibda amalga oshiriladi”; s) 63-band quyidagi tahrirda bayon qilinsin: “63. Isteʼmolchining (maishiy isteʼmolchidan tashqari) aybi bilan hisobga olishni nazorat qilish pribori shikastlanishiga (plombasi buzilishiga, oynasining sinishiga va shu kabilarga) yoʻl qoʻyilgan taqdirda hisobga olishni nazorat qilish pribori ulanishi sxemasini oʻzgartirish, hisobga olishni nazorat qilish priboridan tashqari elektr qabul qilgichlarni ulash yoki energiya boshqa usulda oʻgʻirlangan hollarda hududiy elektr tarmoqlari korxonasi vakili belgilangan shakl boʻyicha qoidani buzish dalolatnomasini tuzadi. Ushbu dalolatnoma asosida: hisobga olishni nazorat qilish pribori, oʻlchov transformatorlari ulanishi va hisobga olishni nazorat qilish priborlaridan tashqari elektr qabul qilgichlar koʻz bilan koʻrib aniqlanmaydigan yashirin yoʻl bilan (yashirin elektr simlari, pereklyuchatellar montaj qilinishi va shu kabilar) ulanishi sxemalari oʻzgargan taqdirda, — hisobga olishning nazorat priborlari oxirgi almashtirilgan yoki ulanish sxemalari tekshirilgan kundan boshlab, biroq daʼvo muddatidan ortiq boʻlmagan muddatda isteʼmolchi elektr tarmogʻidan uzib qoʻyiladi va energiya taʼminoti shartnomasida koʻrsatilgan isteʼmolchining ish soatlari soni hisobga olingan holda elektr qabul qilgichlarning ulangan quvvati boʻyicha hisobga olinmagan elektr energiyasi miqdori qiymati hisob-kitob qilinadi: hisobga olishni nazorat qilish pribori isteʼmolchining aybi bilan shikastlangan (plombasi buzilishiga yoʻl qoʻyilgan, oynasi singan va shu kabilar) yoki aylanib chiqishda koʻz bilan koʻrib aniqlanadigan energiya boshqa usulda oʻgʻirlangan taqdirda, oxirgi marta aylanib chiqilgan kundan boshlab, biroq daʼvo muddatidan ortiq boʻlmagan muddatda isteʼmolchi elektr tarmogʻidan uzib qoʻyiladi va energiya taʼminoti shartnomasida koʻrsatilgan isteʼmolchining ish soatlari soni hisobga olingan holda elektr qabul qilgichlarning ulangan quvvati boʻyicha hisobga olinmagan elektr energiyasi miqdori qiymati hisob-kitob qilinadi; t) 64-bandga quyidagi mazmundagi xatboshi qoʻshilsin: “Noqonuniy foydalanilgan elektr energiyasini qayta hisob-kitob qilish hududiy elektr tarmoqlari korxonasi tomonidan, ushbu qoidalarda belgilangan tartibda, elektr energiyasidan foydalanish qoidalari buzilishiga yoʻl qoʻygan isteʼmolchi yoki uning vakili ishtirokida yoxud ishtiroksiz amalga oshirilishi mumkin. Bunda qoida buzish dalolatnomasi rasmiylashtirilgan kundan boshlab uch kun muddatda hududiy elektr tarmoqlari korxonasining qaroriga eʼtiroz bildirgan isteʼmolchining arizasi koʻrib chiqiladi”; u) 67-band quyidagi tahrirda bayon qilinsin: “67. Hisob-kitob davrida isteʼmolchilarga yetkazib berilgan elektr energiyasi miqdori va xuddi shu davrda hududiy elektr tarmoqlari korxonasi tomonidan qabul qilingan elektr energiyasi miqdori oʻrtasidagi tafovut, “Oʻzdavenergonazorat” inspeksiyasi tasdiqlagan meʼyorlar doirasida ushbu elektr tarmoqlarida uzatish vaqtida ularning isrof boʻlishiga ketgan elektr energiyasi texnologik sarf miqdorini chegirgan holda, hududiy elektr tarmoqlarining davr xarajatlariga oʻtkaziladi va yuridik shaxslarning foyda soligʻini hisoblashda chegirilmaydi. f) 71-band quyidagi tahrirda bayon qilinsin: “71. Isteʼmolchining elektr energiyasi (quvvati) uchun, shuningdek jarima sanksiyalari, reaktiv energiya va quvvat kompensatsiyasi uchun tarifga ustamalar, noqonuniy foydalanilgan elektr energiyasi qayta hisob-kitobi va penya boʻyicha qarzi boʻlgan taqdirda uning avans toʻlovi hisobiga oʻtkazilgan mablagʻlari qarzni qoplashga yoʻnaltiriladi va avans toʻlovi (oldindan haq toʻlash) sifatida hisobga olinmaydi”; x) 73-band quyidagi tahrirda bayon qilinsin: “73. Isteʼmolchi egallab turgan binosidan uni berish, sotish yoki boshqa sabablarga koʻra koʻchib ketgan taqdirda, u bu haqda hududiy elektr tarmoqlari korxonasini yozma shaklda xabardor qilishi hamda elektr energiyasi uchun koʻchib ketish kunigacha toʻliq hisob-kitob qilishi shart, shundan soʻng hududiy elektr tarmoqlari korxonasi obyektga elektr energiyasi yetkazib berishni toʻxtatadi. Yangi isteʼmolchini rasmiylashtirish va elektr qurilmalarini elektr tarmogʻiga ulash belgilangan tartibda amalga oshiriladi”; ts) 76-bandda: quyidagi mazmundagi ikkinchi xatboshi qoʻshilsin: “Noqonuniy foydalanilgan elektr energiyasi qiymatini undirish uchun hududiy elektr tarmoqlari korxonasi tomonidan, elektr energiyasidan foydalanish qoidalari buzilishiga yoʻl qoʻygan isteʼmolchi yoki uning vakili ishtirokida yoki ishtirokisiz, belgilangan tartibda qayta hisob-kitob amalga oshiriladi”; ikkinchi xatboshi uchinchi xatboshi deb hisoblansin; uchinchi xatboshidagi “undirilishi” soʻzi “haqi toʻlanishi” soʻzlari bilan almashtirilsin; ch) 84-bandning birinchi xatboshidagi “50” raqami “100” raqami bilan almashtirilsin; sh) 91-bandning birinchi xatboshi quyidagi tahrirda bayon qilinsin: “Qabul qilish komissiyasining dalolatnomalariga asosan yangidan foydalanishga topshirilayotgan koʻp kvartirali uy-joylarni oʻz balansiga qabul qilib olgan tashkilotlar yoxud quruvchilar ushbu uylarni elektr tarmogʻiga ulashga ruxsat olish uchun hududiy elektr tarmoqlari korxonasiga har bir uy-joyda oʻrnatilgan Elektr energiyasi isteʼmolini hisobga olish va nazorat qilishning avtomatlashtirilgan tizimi bilan birga ishlay oladigan hisobga olish priborlari oʻrnatish uchun buyurtmanoma taqdim etishi lozim”; щ) 93-band quyidagi tahrirda bayon qilinsin: “93. Hududiy elektr tarmoqlari korxonasi turar joy va noturar joy fondi binolarining egalari va ijarachilar (yuridik shaxslar yoki yuridik shaxs tashkil etmasdan tadbirkorlik faoliyatini amalga oshiruvchi jismoniy shaxslar) bilan elektr taʼminoti shartnomasi tuzadi va ularga shaxsiy hisob raqamlari ochadi. Bir xususiy uy-joy mulkdorlari shirkati bir necha shirkatlarga boʻlingan yoki va bino vaqtincha turar joy va noturar joy fondiga tegishli boʻlmagan taqdirda muayyan uy-joy mulkdoriga hududiy elektr tarmoqlari korxonasi, mahalliy davlat hokimiyati organlari bilan kelishgan holda, uyning umumiy ehtiyojlari uchun foydalaniladigan elektr energiyasini yetkazib berishni toʻxtatadi”; e) 94-band quyidagi tahrirda bayon qilinsin: “Shaxsiy hisob raqamini boshqa isteʼmolchiga qayta rasmiylashtirish hamda hisobga olish priborlarini koʻchirish faqat hududiy elektr tarmoqlari korxonasining ruxsati bilan amalga oshiriladi. Ilgari elektr tarmogʻiga ulangan turar joy va noturar joy fondi binosiga koʻchib kirgan yangi egasi 5 kun mobaynida hududiy elektr tarmoqlari korxonasi bilan elektr taʼminoti shartnomasini tuzishi va shaxsiy hisob raqamini oʻz nomiga rasmiylashtirishi shart. Shaxsiy hisob raqami koʻrsatilgan muddatda rasmiylashtirilmasa toʻlov toʻlanmaganligi uchun butun javobgarlik turar joy va noturar joy fondi binosining yangi egasi zimmasiga yuklanadi. Uy-joylarning, turar joy va noturar joy fondi binolarining oldi-sotdi shartnomalarini roʻyxatdan oʻtkazish hamda shaxsiy hisob raqamini boshqa isteʼmolchiga qayta rasmiylashtirish faqat elektr energiyasi uchun qarzning yoʻqligi toʻgʻrisida belgilangan namunadagi maʼlumotnoma mavjud boʻlganda amalga oshiriladi”; yu) 99-banddagi “(yuridik shaxslarga)” soʻzlari “yuridik shaxslarga yoki yuridik shaxs tashkil etmasdan tadbirkorlik faoliyatini amalga oshiruvchi jismoniy shaxslarga” soʻzlari bilan almashtirilsin; ya) 100-banddagi “(yuridik shaxslar)” soʻzlari “yuridik shaxslarga yoki yuridik shaxs tashkil etmasdan tadbirkorlik faoliyatini amalga oshiruvchi jismoniy shaxslar” soʻzlari bilan almashtirilsin; ya1) 103-band quyidagi tahrirda bayon qilinsin: “103. Elektr tarmoqlariga yangidan ulanadigan uy-joylar va xonadonlarda Elektr energiyasi isteʼmolini hisobga olish va nazorat qilishning avtomatlashtirilgan tizimiga ulanadigan elektr energiyasini hisobga olish priborlari hududiy elektr tarmoqlari korxonasi hisobiga sotib olinadi, oʻrnatiladi va davlat qiyoslashidan oʻtkaziladi. Elektr tarmogʻiga yangidan ulanadigan uylar va xonadonlarda maishiy isteʼmolchilar tomonidan hududiy elektr tarmoqlari korxonasi bilan birgalikda elektr energiyasini hisobga olish pribori oʻrnatiladigan joy oldindan aniqlanadi, shuningdek uni oʻrnatish uchun zarur materiallar tayyorlanadi. Hisobga olish pribori uy-joy yoki xonadon egasining buyurtmanomasiga binoan bir hafta muddatda, uning ishtirokida hududiy elektr tarmoqlari korxonasining vakili tomonidan oʻrnatiladi. Maishiy isteʼmolchilarda mavjud boʻlgan hisobga olish priborlarini (shu jumladan induksiyalarini) almashtirish hamda Elektr energiyasi isteʼmolini hisobga olish va nazorat qilishning avtomatlashtirilgan tizimiga ulanadigan elektr energiyasini elektron hisobga olish yangi priborlarini oʻrnatish hududiy elektr tarmoqlari korxonasining mablagʻlari hisobiga amalga oshiriladi. Zaruriyat boʻlganda elektr energiyasini nazorat qilish pribori shikastlanishi, ishdan chiqishi, plombalarning buzilishi tufayli uni almashtirish, takroriy almashtirish va maishiy isteʼmolchilarda elektr energiyasini nazoratga olish priborlari oʻrnatish zarur boʻlganda hisobga olish priborlari va ularni oʻrnatish boʻyicha xizmatlar qiymati isteʼmolchilar tomonidan toʻlanganda hududiy elektr tarmoqlari korxonasi tomonidan amalga oshiriladi. Alohida turgan yakka tartibdagi uy-joyda yashovchi maishiy isteʼmolchi bilan hududiy elektr tarmoqlari korxonasi oʻrtasida oʻzaro kelishuv mavjud boʻlganda elektr energiyasini hisobga olish priborlari, Elektr qurilmalarini oʻrnatish qoidalari talablariga rioya etish sharti bilan, turar joylarning fasadlariga yoki elektr uzatish liniyalari oporasiga oʻrnatiladi (chiqariladi). Bunda maishiy isteʼmolchilarning elektr energiyasini hisobga olishning ishlab turgan priborlarini turar joylarning fasadiga va elektr uzatish liniyalari oporasiga chiqarish boʻyicha montaj ishlari ushbu ishlar uchun toʻlov undirmasdan hududiy elektr tarmoqlari korxonalari tomonidan amalga oshiriladi. Elektr energiyasini hisobga olishni nazorat qilish priborlarini turar joylarning fasadiga va elektr uzatish oporasiga chiqarish boʻyicha elektr tarmoqlarini rekonstruksiya qilish va qayta oʻrnatish uchun zarur materiallar maishiy isteʼmolchilarning mablagʻlariga sotib olinadi”; ya2) 106-bandda: birinchi xatboshi quyidagi tahrirda bayon qilinsin: “Hududiy elektr tarmoqlari korxonasi har bir maishiy isteʼmolchi bilan elektr taʼminoti shartnomasini tuzadi va unga belgilangan namunadagi hisob-kitob daftarchasini beradi, uning boʻyicha elektr energiyasi uchun haq toʻlanadi. Hisob-kitob daftarchasining har bir varagʻi kvitansiya va bildirishnomadan iborat boʻlib, ularda maishiy isteʼmolchining shaxsiy hisob raqami muhr bilan tushirilgan boʻlishi kerak”; uchinchi xatboshidagi “koʻrsatkichlar yozib olingandan keyin” soʻzlari “nazorat koʻrsatkichlari yozib olingandan keyin” soʻzlari bilan almashtirilsin; ya3) 109-band quyidagi tahrirda bayon qilinsin: “109. Hisobga olish priborlaridan koʻrsatkichlarni yozib olish va toʻlov hujjatlarini amaldagi tarif boʻycha yozib berish hududiy elektr tarmoqlari korxonasining vakili yoki isteʼmolchining oʻzi tomonidan amalga oshiriladi. Hisobga olish priborlari koʻrsatkichlarini nazorat tartibida yozib olish boʻyicha maʼlumotlar mavjud boʻlmagan taqdirda toʻlov hujjatlari koʻchirmasi oldingi davr uchun yoki shartnomaviy miqdor boʻyicha elektr energiyasining amaldagi sarfi toʻgʻrisidagi maʼlumotlar boʻyicha energiya bilan taʼminlovchi korxona tomonidan amalga oshiriladi. Toʻlov hujjati (bildirishnoma) hududiy elektr tarmoqlari korxonasining vakillari yoki boshqa vakolatli shaxslar tomonidan maishiy isteʼmolchiga imzo qoʻydirib topshiriladi, u boʻlmagan taqdirda esa — u bilan birga bir xonadonda (xususiy uyda) yashovchi voyaga yetgan istalgan shaxsga topshiriladi yoki bildirishnoma bilan birga buyurtma xat orqali joʻnatiladi”; ya4) 111-band quyidagi tahrirda bayon qilinsin: “111. Elektr energiyasi uchun haq toʻlash maishiy isteʼmolchi tomonidan aholidan toʻlovlarni qabul qiluvchi punktlar va tashkilotlar orqali hisob-kitob oyidan keyingi oyning 10-kunidan kechikmay har oyda amalga oshiriladi”; ya5) 114-band quyidagi tahrirda bayon qilinsin: “114. Toʻlov tegishli tashkilot tomonidan qabul qilib olingan sana toʻlov amalga oshirilgan sana deb hisoblanadi. Toʻlov elektron toʻlov tizimlari orqali amalga oshirilgan taqdirda pul mablagʻlari isteʼmolchining shaxsiy hisob raqamiga oʻtkazilgan (tranzaksiya) sana toʻlov amalga oshirilgan vaqt deb hisoblanadi. Toʻlov ish beruvchi tomonidan, oʻz xodimlarining arizalari asosida, ularning ish haqidan chegirib qolish yoʻli bilan amalga oshirilganda har bir isteʼmolchi uchun pul mablagʻlari oʻtkazilgandan keyin pul toʻlagan xodimlarning nomma-nom reyestri hududiy elektr tarmoqlari korxonasiga taqdim etilgan sana toʻlov amalga oshirilgan sana deb hisoblanadi”; ya6) 116-bandga quyidagi mazmundagi xatboshilar qoʻshilsin: “Penyani hisoblash hisobga olishni nazorat qilish pribori koʻrsatkichlari yozib olingandan va amalga oshirilgan qayta hisob-kitoblardan keyin, shuningdek belgilangan tartibda kiritilgan oldindan toʻlash hisobga olingan holda, hisob-kitob davridan keyingi oyning 11-kunidan boshlab maishiy isteʼmolchining shaxsiy hisob raqamida aks ettirilgan aniqlashtirilgan qarzdorlik (nedoimka) summasidan amalga oshiriladi. Penyani hisoblab chiqish uchun qarzdorlik paydo boʻlgan oy aniqlanadi va har bir oylik nedoimka boʻyicha muddati oʻtkazib yuborilgan har bir kun uchun penya hisoblash ana shu oydan boshlanadi”; ya7) 118-bandga quyidagi mazmundagi xatboshi qoʻshilsin: “Qarzdorlik mavjud boʻlgan taqdirda tariflar oʻzgargandan keyin isteʼmol qilingan elektr energiyasi miqdori uchun yangi tarif boʻyicha haq toʻlanadi”; ya8) 120 va 121-bandlar quyidagi tahrirda bayon qilinsin: “120. Maishiy isteʼmolchida hisobga olishni nazorat qilish priborini ishga tushirish sxemasi oʻzgarganda, u shikastlanganda (isteʼmolchining aybi bilan) yoki plombalar buzilganda, hisobga olishni nazorat qilish priborlaridan tashqari boshqa elektr qabul qilgichlar ulanganda va amalda isteʼmol qilingan elektr energiyasi koʻrsatkichlarini kamaytirish maqsadida boshqa qoida buzishlarga yoʻl qoʻyilganda hududiy elektr tarmoqlari korxonasining vakili qoida buzilishi haqida belgilangan namunada dalolatnoma tuzadi. Dalolatnoma asosida: hisobga olishni nazorat qilish pribori, oʻlchov transformatorlari ulanishi va hisobga olishni nazorat qilish priborlaridan tashqari elektr qabul qilgichlar koʻz bilan koʻrib aniqlanmaydigan yashirin yoʻl bilan (yashirin elektr simlari, pereklyuchatellar montaj qilinishi va shu kabilar) ulanish sxemalari oʻzgargan taqdirda, — hisobga olishning nazorat priborlari oxirgi almashtirilgan yoki ulanish sxemalari tekshirilgan kundan boshlab, biroq daʼvo muddatidan ortiq boʻlmagan muddatda; hisobga olishni nazorat qilish pribori shikastlangan (isteʼmolchining aybi bilan) yoki mavjud boʻlmagan, plombalar buzilgan va amalda isteʼmol qilingan elektr energiyasi koʻrsatkichlarini kamaytirish maqsadida aylanib chiqishda koʻz bilan koʻrib aniqlanadigan boshqa qoida buzishlarga yoʻl qoʻyilgan taqdirda (shu jumladan) hisobga olishni nazorat qilish priboridan boshqa elektr qabul qilishlar ulanganda — oxirgi marta aylanib chiqilgan kundan boshlab, biroq daʼvo muddatidan ortiq boʻlmagan muddatda davr uchun hisobga olinmagan elektr energiyasi miqdori qiymati hisob-kitob qilinadi. Bunda qayta hisob-kitob qilinishi isteʼmolchini qonun hujjatlarida belgilangan tartibda elektr energiyasidan foydalanish qoidalari buzilganligi uchun javobgarlikdan ozod qilmaydi. 121. Qoida buzilgan holda foydalanilgan elektr energiyasi qiymatini qayta hisob-kitob qilish ushbu Qoidalarning 120-bandiga muvofiq maishiy isteʼmolchida shtepsel rozetkalari mavjud boʻlganda (rozetkalar va elektr energiyasi qabul qilgichlar sonidan qatʼi nazar) bir sutkada 24 soat 600 Vt quvvatdan foydalanish hisob-kitobidan, 600 Vt dan ortiq quvvatli isitish priborlari yoki boshqa elektr asbob-uskunalari mavjud boʻlganda esa — maishiy isteʼmolchi foydalanayotgan elektr energiyasi qabul qilgichlardan bir sutkada 24 soat foydalanish hisob-kitobidan kelib chiqib ularning amaldagi quvvati boʻyicha yoritish elektr energiyasi qabul qilgichlardan sutkaning yorugʻ boʻlmagan vaqtida amalda foydalanish hisob-kitobidan kelib chiqib yoritish elektr qabul qilgichlarning quvvati boʻyicha amalga oshiriladi. Noqonuniy foydalanilgan elektr energiyasining qayta hisob-kitobi, belgilangan tartibda, biroq daʼvo muddatidan ortiq boʻlmagan muddatda, elektr energiyasidan foydalanish qoidalari buzilishiga yoʻl qoʻygan isteʼmolchining yoki uning vakilining ishtirokida yoxud ishtirokisiz hududiy elektr tarmoqlari korxonasi tomonidan amalga oshirilishi mumkin”; ya9) 122-bandda: birinchi xatboshidagi “qoʻshma” soʻzi chiqarib tashlansin; quyidagi mazmundagi xatboshi qoʻshilsin: “Isteʼmolchi imzolashni rad etgan taqdirda qoida buzish dalolatnomasida isteʼmolchini tanishtirganlik toʻgʻrisida belgi qoʻyiladi”; ya10) 123-bandning uchinchi xatboshi quyidagi tahrirda bayon qilinsin: “Maishiy isteʼmolchi qoida buzish dalolatnomasi rasmiylashtirilgan kundan boshlab uch kun muddatda, belgilangan tartibda, hududiy elektr tarmoqlari korxonasining qarori yuzasidan eʼtiroz bildirish huquqiga ega, biroq bu uni qoida buzish dalolatnomasi boʻyicha yozilgan qoʻshimcha toʻlov hujjatini belgilangan muddatda toʻlashdan ozod qilmaydi”; ya11) 126-bandda: uchinchi xatboshi quyidagi tahrirda bayon qilinsin: “elektr taʼminoti shartnomasiga muvofiq (maishiy isteʼmolchilardan tashqari) hisob-kitob davri uchun va kelgusi oy uchun elektr energiyasi (quvvati) miqdoriga oʻz vaqtida haq toʻlash”; quyidagi mazmundagi toʻqqizinchi va oʻninchi xatboshilar qoʻshilsin: “yil mobaynida yangidan ishga tushiriladigan elektr qurilmalaridan foydalanish boshlanishidan kamida bir oy oldin (maishiy isteʼmolchilardan tashqari) elektr energiyasining zarur miqdori uchun hududiy elektr tarmoqlari korxonasiga buyurtmanoma berish; kelgusi yil uchun elektr energiyasiga boʻlgan ehtiyojni aniqlashda elektr energiyasini elektr tarmoqlaridan uzatishda, ishlab chiqariladigan mahsulotning (ishlar turlarining) texnologik jarayoni ishlab chiqarish ehtiyojlariga, ishlab chiqarish binolari va maʼmuriy binolarni yoritishga, isitishga, shamollatishga elektr energiya sarfini, shuningdek ushbu elektr tarmoqlariga ulangan subisteʼmolchilarning ehtiyojini hisobga olish”; toʻqqizinchi—oʻn ikkinchi xatboshilar tegishli ravishda oʻn birinchi — oʻn toʻrtinchi xatboshilar deb hisoblansin; ya12) 128-bandga quyidagi xatboshilar qoʻshilsin: “har yili isteʼmolchilarning barcha toifalari buyurtmanomalarini umumlashtirish asosida elektr energiyasi isteʼmolining prognoz koʻrsatkichlarini, shu jumladan aholi isteʼmolini, oʻz ehtiyojlariga va kelgusi yilda uni uzatishga texnologik sarfni shakllantirish, yil mobaynida yangidan ishga tushiriladigan obyektlar uchun zaxiralarni nazarda tutish va 1-oktabrgacha “Oʻzbekenergo” davlat-aksiyadorlik kompaniyasiga taqdim etish; kelgusi yil uchun elektr energiyasi isteʼmoli miqdorlarini mahalliy davlat hokimiyati organlari bilan kelishish”; ya13) 129-bandda: birinchi xatboshidagi “toʻxtatib qoʻyishi mumkin” soʻzlari “toʻxtatib qoʻyadi” soʻzlari bilan almashtirilsin; oʻn birinchi xatboshi quyidagi tahrirda bayon qilinsin: “Yuqorida koʻrsatib oʻtilgan barcha holatlarda yagona elektr energetikasi tizimi tarmoqlariga qayta ulash va elektr energiyasini yetkazib berishni tiklash qoida buzishlar bartaraf etilgandan va isteʼmolchi tomonidan qonun hujjatlarida belgilangan tartibda toʻlov amalga oshirilgandan keyin isteʼmolchining yozma arizasi boʻyicha hududiy elektr tarmoqlari korxonasi tomonidan amalga oshiriladi”; quyidagi mazmundagi xatboshi qoʻshilsin: “Elektr energiyasi isteʼmolchilarida (maishiy isteʼmolchilardan tashqari) ushbu bandning ikkinchi—toʻrtinchi, oltinchi—sakkizinchi xatboshilarida nazarda tutilgan qoida buzish holatlari aniqlangan taqdirda hududiy elektr tarmoqlari korxonasi belgilangan tartibda chora-tadbirlar koʻrishi va bu haqda “Oʻzdavenergonazorat” inspeksiyasini xabardor qilishi shart”; ya14) 130-band quyidagi mazmundagi xatboshi qoʻshilsin: “Energiya taʼminoti shartnomasi boʻyicha majburiyatlar bajarilmagan yoki zarur tarzda bajarilmagan hollarda hududiy elektr tarmoqlari korxonasi buning natijasida yetkazilgan zararni qoplashga majbur, isteʼmolchi esa yetkazilgan real zararni qoplashga majbur”; ya15) 131-bandga quyidagi tahrirda bayon qilinsin: “131. Reaktiv energiya va quvvat oʻrnini toʻldirish uchun chegirmalar (ustamalar) hududiy elektr tarmoqlari korxonasi tomonidan berilgan texnik shartlar boʻyicha yoki elektr taʼminoti shartnomasida koʻrsatilgan quvvatdan (maksimal aktiv yuklama) foydalanishga ruxsatnoma 50 kVt va undan ortiqni tashkil etadigan sanoat isteʼmolchilariga va ularga tenglashtirilgan isteʼmolchilarga, elektrlashtirilgan (elektr energiyasi bilan yuradigan) temir yoʻl va shahar transportiga, qishloq xoʻjaligi isteʼmolchilariga nisbatan amalga oshiriladi. Reaktiv energiya va quvvat oʻrnini toʻldirish uchun elektr energiyasi tarifiga ustamalar jarima sanksiyasi hisoblanmaydi va energiya taʼminoti shartnomasiga muvofiq undiriladi”; ya16) 132-band quyidagi tahrirda bayon qilinsin: “132. Reaktiv energiya va quvvat oʻrnini toʻldirish uchun chegirmalar (ustamalar) reaktiv energiya va quvvatni hisobga olish priborlarining koʻrsatkichlari asosida aniqlanadi hamda tegishli ravishda isteʼmol qilingan reaktiv energiyaning 1 kVar.soati uchun toʻlov va (yoki) maksimal reaktiv yuklamaning 1 kVar uchun toʻlov tarzida undiriladi”; ya17) 133-bandga quyidagi mazmundagi xatboshi qoʻshilsin: “Reaktiv energiya va quvvat oʻrni yetarlicha toʻldirilmasligi hisobiga quvvat koeffitsiyentining normativ qiymati isteʼmolchilar (maishiy isteʼmolchilardan tashqari) tomonidan qoʻllab-quvvatlanmasligi aniqlanganda hududiy elektr tarmoqlari korxonasi tomonidan, qonun hujjatlarida belgilangan tartibda, elektr energiyasi va aktiv quvvat isrofgarchiligi qiymatining texnik-iqtisodiy hisob-kitoblari amalga oshiriladi, shuningdek quvvat koeffitsiyenti koʻrsatkichlari belgilangan normativlarga nisbatan pasaytirilganligi uchun isteʼmolchilardan qoʻshimcha mablagʻlar undiriladi”; ya18) 138-bandda: birinchi xatboshi quyidagi tahrirda bayon qilinsin: “Hududiy elektr tarmoqlari korxonasi tomonidan berilgan texnik shartlar boʻyicha yoki elektr taʼminoti shartnomasida koʻrsatilgan foydalanishga ruxsat berilgan quvvat 50 kVt va undan ortiqni tashkil etadigan sanoat isteʼmolchilari va ularga tenglashtirilgan isteʼmolchilar, elektrlashtirilgan (elektr energiyasi bilan yuradigan) temir yoʻl va shahar transporti, qishloq xoʻjaligi isteʼmolchilari bilan tuzilgan elektr taʼminoti shartnomasida quyidagilar koʻrsatiladi:”; oltinchi xatboshidagi “yagona elektr energetikasi tizimining har qaysi bogʻlamasi boʻyicha” soʻzlari “yuqorida koʻrsatib oʻtilgan isteʼmolchilar tomonidan majburiy tartibda tuziladigan” soʻzlari bilan almashtirilsin; yettinchi xatboshi chiqarib tashlansin.